EELNÕU

07.10.2025

**Välismaalaste seaduse ja sellega seonduvalt teiste seaduste muutmise seadus   
(ühtne luba)**

**§ 1. Välismaalaste seaduse muutmine**

Välismaalaste seaduses tehakse järgmised muudatused:

**1)** paragrahvi 402 lõige 2 muudetakse ja sõnastatakse järgmiselt:

„(2) Politsei- ja Piirivalveamet ning konsulaarametnik võivad hinnangut arvestada järgmiste taotluste menetluses toimingu sooritamisel või haldusakti andmisel:

1) lühiajalise töötamise registreerimise taotlus;

2) pikaajalise viisa taotlus;

3) viisa või muu Eestis seadusliku alusega määratud viibimisaja pikendamise taotlus;

4) elamisloa taotlus ja elamisloa pikendamise taotlus;

5) töökohavahetuse registreerimise taotlus.“;

**2)** paragrahvi 41 täiendatakse lõikega 3 järgmises sõnastuses:

„(3) Kui töötamiseks antava tähtajalise elamisloa või selle pikendamise taotluse läbivaatamise riigilõivu tasub välismaalase tööandja, ei tohi ta seda välismaalaselt sisse nõuda.“;

**3)** paragrahvi 105 lõiget 4 täiendatakse punktidega 9 ja 10 järgmises sõnastuses:

„9) kes viibib Eestis käesoleva seaduse § 130 alusel, tingimusel et tal oli tähtajaline elamisluba käesoleva seaduse § 118 punkti 1, 2, 3, 5, 61, 62, 7 või 9 alusel;

10) kes viibib Eestis käesoleva seaduse § 130 alusel, tingimusel et tal oli tähtajaline elamisluba töötamiseks ja ta jätkab töötamist selles elamisloas kindlaks määratud tööandja juures.“;

**4)** paragrahvi 177 lõige 4 muudetakse ja sõnastatakse järgmiselt:

„(4) Eesti Töötukassa loa nõuet ei kohaldata, kui välismaalane vahetab töökohta sama tööandja juures käesoleva seaduse § 1842 lõike 2 alusel.“;

**5)** paragrahvi 177 täiendatakse lõikega 41 järgmises sõnastuses:

„(41) Eesti Töötukassa loa nõuet ei kohaldata, kui välismaalane on Eestis töötanud töötamiseks antud tähtajalise elamisloa alusel vähemalt 12 kuud järjest ja vahetab:

1) tööandjat käesoleva seaduse § 1841 lõike 1 alusel või

2) töökohta sama tööandja juures käesoleva seaduse § 1842 lõike 1 alusel.“;

**6)** seadust täiendatakse §-dega 1841 ja 1842 järgmises sõnastuses:

„**§ 1841. Tööandja vahetamine**

(1) Välismaalane võib vahetada töötamiseks antud tähtajalise elamisloa kehtivusajal tööandjat, kui:

1) uus tööandja on enne välismaalase tööle asumist esitanud Politsei- ja Piirivalveametile töökohavahetuse registreerimise taotluse ning

2) Politsei- ja Piirivalveamet on kontrollinud, et töötamine uue tööandja juures vastab käesoleva seaduse §-des 176–1813, 182, 183 ja 1901–1907 sätestatud elamisloa andmise tingimustele, ning registreerinud töökohavahetuse.

(2) Käesoleva paragrahvi lõiget 1 ei kohaldata välismaalasele, kui:

1) tal on tähtajaline elamisluba ettevõtjasiseseks üleviimiseks või

2) ta on lähetatud töötaja Eestisse lähetatud töötajate töötingimuste seaduse tähenduses.

(3) Töötamine uue tööandja juures ei pea vastama käesoleva seaduse § 1762 lõike 1 punktides 1, 2 ja 4 sätestatud elamisloa andmise tingimustele, kui välismaalasel on tähtajaline elamisluba lühiajaliseks töötamiseks ja ta jätkab uue tööandja juures töötamist samal alusel.

(4) Politsei- ja Piirivalveamet ei registreeri töökohavahetust, kui:

1) käesoleva paragrahvi lõike 1 tingimused ei ole täidetud või

2) välismaalast arvestatakse sisserände piirarvu arvutamisel ja see on enne töökohavahetuse registreerimise taotluse kohta otsuse tegemist täitunud.

(5) Politsei- ja Piirivalveamet võib jätta töökohavahetuse registreerimise taotluse läbi vaatamata, kui ta on andnud käesoleva seaduse § 402 lõike 1 alusel hinnangu välismaalase kutsuja ebausaldusväärsuse kohta.

**§ 1842. Sama tööandja juures töökoha vahetamine**

(1) Välismaalane võib töötamiseks antud tähtajalise elamisloa kehtivusajal vahetada töökohta sama tööandja juures käesoleva seaduse § 1841 kohaselt.

(2) Käesoleva seaduse § 1841 ei kohaldata, kui:

1) muud töötamiseks antud tähtajalises elamisloas kindlaks määratud tingimused peale töökoha ei muutu ning

2) uuel töökohal on samad kutse- ja kvalifikatsiooninõuded.“;

**7)** paragrahvi 185 lõige 4 tunnistatakse kehtetuks;

**8)** paragrahvi 185 täiendatakse lõigetega 5 ja 6 järgmises sõnastuses:

„(5) Kui välismaalane vahetab tööandjat käesoleva seaduse § 1841 lõike 1 alusel, asendatakse töötamiseks antud tähtajalises elamisloas kindlaks määratud töötamise tingimused uue tööandja juures töötamise tingimustega.

(6) Kui välismaalane vahetab töökohta sama tööandja juures käesoleva seaduse § 1842 lõike 1 alusel, asendatakse töötamiseks antud tähtajalises elamisloas kindlaks määratud töötamise tingimused uuel töökohal töötamise tingimustega.“;

**9)** paragrahvi 188 lõige 2 muudetakse ja sõnastatakse järgmiselt:

„(2) Käesoleva paragrahvi lõike 1 punktis 2 nimetatud töötamise tingimuse muutumisena ei käsitata järgmisi juhte:

1) välismaalane asub samal ajal tööle mitme tööandja juurde käesoleva seaduse § 1812 lõike 1 alusel;

2) välismaalane vahetab tööandjat käesoleva seaduse § 1841 lõike 1 alusel;

3) välismaalane vahetab töökohta sama tööandja juures käesoleva seaduse § 1842 alusel;

4) välismaalane asub tööle elamisloas kindlaks määratud kasutajaettevõtja asemel teise kasutajaettevõtja juurde või ühekorraga nii elamisloas kindlaks määratud kasutajaettevõtja kui ka teise kasutajaettevõtja juurde käesoleva seaduse § 1813 alusel;

5) välismaalane viiakse ettevõtjasiseseks üleviimiseks antud tähtajalise elamisloa kehtivusajal üle teise Euroopa Liidu liikmesriigi vastuvõtvasse üksusesse;

6) välismaalane on tööta käesoleva seaduse § 1892 lõikes 1, 2 või 3 nimetatud ajal.“;

**10)** paragrahvi 188 lõige 3 tunnistatakse kehtetuks;

**11)** paragrahvi 189 lõige 2 muudetakse ja sõnastatakse järgmiselt:

„(2) Käesoleva paragrahvi lõike 1 punktis 2 nimetatud töötamise tingimuse muutumisena ei käsitata järgmisi juhte:

1) välismaalane asub samal ajal tööle mitme tööandja juurde käesoleva seaduse § 1812 lõike 1 alusel;

2) välismaalane vahetab tööandjat käesoleva seaduse § 1841 lõike 1 alusel;

3) välismaalane vahetab töökohta sama tööandja juures käesoleva seaduse § 1842 alusel;

4) välismaalane asub tööle elamisloas kindlaks määratud kasutajaettevõtja asemel teise kasutajaettevõtja juurde või ühekorraga nii elamisloas kindlaks määratud kasutajaettevõtja kui ka teise kasutajaettevõtja juurde käesoleva seaduse § 1813 alusel;

5) välismaalane viiakse ettevõtjasiseseks üleviimiseks antud tähtajalise elamisloa kehtivusajal üle teise Euroopa Liidu liikmesriigi vastuvõtvasse üksusesse;

6) välismaalane on tööta käesoleva seaduse § 1892 lõikes 1, 2 või 3 nimetatud ajal.“;

**12)** paragrahvi 189 lõige 3 tunnistatakse kehtetuks;

**13)** paragrahv 1892 muudetakse ja sõnastatakse järgmiselt:

„**§ 1892. Töötaolek**

(1) Välismaalane võib töötamiseks antud tähtajalise elamisloa kehtivusajal olla tööta kokku:

1) kuni kolm kuud, kui tal on see elamisluba olnud alla kahe aasta;

2) kuni kuus kuud, kui tal on see elamisluba olnud vähemalt kaks aastat.

(2) Kui välismaalane on tööta kauem kui kolm kuud, peab tal olema piisav legaalne sissetulek Eestis toimetulekuks.

(3) Välismaalane võib töötamiseks antud tähtajalise elamisloa kehtivusajal olla tööta lisaks käesoleva paragrahvi lõikes 1 sätestatud ajale:

1) kuni kolm kuud, kui välismaalane on kannatanu kriminaalmenetluses, mille ese on karistusseadustiku §‑s 133, 1331, 1332, 1333, 138, 1381, 139, 140 või 175 või § 2601 lõike 1 punktis 5 sätestatud kuritegu;

2) töökohavahetuse registreerimise taotluse läbivaatamise ajal, kui see esitatakse käesoleva paragrahvi lõikes 1 sätestatud töötaoleku ajal;

3) Eesti Töötukassa loa taotluse läbivaatamise ajal, kui see esitatakse käesoleva paragrahvi lõikes 1 sätestatud töötaoleku ajal.

(4) Välismaalane, kellel on tähtajaline elamisluba ettevõtjasiseseks üleviimiseks või kes on lähetatud töötaja Eestisse lähetatud töötajate töötingimuste seaduse tähenduses, võib selle elamisloa kehtivusajal olla tööta kuni kolm kuud, kui tööandja ütleb töölepingu erakorraliselt üles majanduslikel põhjustel töölepingu seaduse § 89 lõike 1 või 2 kohaselt.

(5) Töötaoleku alguseks loetakse välismaalase töösuhte lõppemise päevale järgnevat päeva.“;

**14)** paragrahvi 190 täiendatakse lõikega 11 järgmises sõnastuses:

„(11) Kui välismaalane vahetab käesoleva seaduse § 1841 lõike 1 alusel tööandjat, kohaldatakse kutsuja kohustusi uuele tööandjale välismaalase tema juurde tööle asumisest arvates.“;

**15)** paragrahvid 1908 ja 1909, § 19010 lõige 2 ning § 19012 lõike 1 punktid 2 ja 3 tunnistatakse kehtetuks;

**16)** paragrahvi 224 lõiget 1 täiendatakse punktiga 10 järgmises sõnastuses:

„10) töökohavahetuse registreerimise taotluse esitamise korra, taotluses esitatavate andmete ja taotlusele lisatavate tõendite loetelu ning taotluse esitamise ja läbivaatamise tähtajad.“;

**17)** paragrahvi 286 täiendatakse lõikega 7 järgmises sõnastuses:

„(7) Kui tööandja rikub käesoleva seaduse § 41 lõikes 3 sätestatud riigilõivu sissenõudmise keeldu, hüvitab ta sissenõutud riigilõivu välismaalasele.“;

**18)** paragrahvi 299 lõikes 2 asendatakse arv „6400“ arvuga „150 000“;

**19)** paragrahvi 300 lõikes 2, § 301 lõikes 2, § 302 lõikes 2 ja § 3061 lõikes 2 asendatakse arv „32 000“ arvuga „150 000“;

**20)** seadust täiendatakse §-ga 3011 järgmises sõnastuses:

„**§ 3011. Riigilõivu sissenõudmise keelu rikkumine**

(1) Tööandja, tema juhatuse liikme või muu esindaja poolt, kellele oli vastava kohustuse täitmine delegeeritud, käesoleva seaduse § 41 lõikes 3 sätestatud riigilõivu sissenõudmise keelu rikkumise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik –

karistatakse rahatrahviga kuni 150 000 eurot.“;

**21)** paragrahvi 305 lõikes 2 ja § 306 lõikes 2 asendatakse arv „3200“ arvuga „150 000“;

**22)** seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/1233, mis käsitleb kolmanda riigi kodanikele liikmesriigis elamist ja töötamist võimaldava ühtse loa ühtse taotluse menetlust ning liikmesriigis seaduslikult elavate kolmandast riigist pärit töötajate ühetaolisi õigusi (uuesti sõnastatud) (ELT L, 2024/1233, 30.04.2024).“.

**§ 2. Perehüvitiste seaduse § 4 muutmine**

Perehüvitiste seaduse § 4 lõige 11 muudetakse ja sõnastatakse järgmiselt:

„(11) Ema või isa vanemahüvitis määratakse ja seda makstakse ka lühiajaliseks Eestis töötamiseks antud pikaajalise viisa alusel Eestis viibivale ja töötavale välismaalasele.“.

**§ 3. Perehüvitiste seaduse ja teiste seaduste muutmise seaduse § 1 muutmine**

Perehüvitiste seaduse ja teiste seaduste muutmise seaduse ([RT I, 08.04.2025, 1](https://www.riigiteataja.ee/akt/108042025001)) § 1 punkt 2 muudetakse ja sõnastatakse järgmiselt:

„**2)** paragrahvi 4 täiendatakse lõikega 12 järgmises sõnastuses:

„(12) Toitjakaotustoetus määratakse ja seda makstakse sotsiaalseadustiku üldosa seaduse § 3 lõikes 1 nimetatud isikule juhul, kui taotleja või toetuse saamise õigust omav laps on vahetult enne toetuse taotlemist või vanem on vahetult enne oma surma vähemalt 36 kuud 48 järjestikuse kuu jooksul:

1. elanud Eestis sotsiaalseadustiku üldosa seaduse § 3 lõikes 1 sätestatud alusel või
2. viibinud ja töötanud Eestis lühiajaliseks Eestis töötamiseks antud pikaajalise viisa alusel.“.“

**§ 4. Puuetega inimeste sotsiaaltoetuste seaduse § 3 muutmine**

Puuetega inimeste sotsiaaltoetuste seaduse § 3 lõige 1 muudetakse ja sõnastatakse järgmiselt:

„(1) Puuetega inimeste sotsiaaltoetusi määratakse ja makstakse keskmisest, raskest või sügavast puudest tingitud lisakulude hüvitamiseks ning käesoleva seaduse § 6 lõikes 11 sätestatud juhul puude ennetamiseks ja sellest tingitud lisakulude hüvitamiseks järgmistele isikutele:

1) Eesti alaline elanik;

2) tähtajalise elamisloa või elamisõiguse alusel Eestis elav välismaalane;

3) lühiajaliseks Eestis töötamiseks antud pikaajalise viisa alusel Eestis viibiv ja töötav välismaalane.“.

**§ 5. Riikliku pensionikindlustuse seaduse § 4 täiendamine**

Riikliku pensionikindlustuse seaduse § 4 lõiget 1 täiendatakse punktiga 21 järgmises sõnastuses:

„21) lühiajaliseks Eestis töötamiseks antud pikaajalise viisa alusel Eestis viibivale ja töötavale välismaalasele;“.

**§ 6. Sotsiaalmaksuseaduse § 6 täiendamine**

Sotsiaalmaksuseaduse§ 6 lõike 1 punkti 5 täiendatakse pärast sõna „isik“ sõnadega „, välja arvatud lühiajaliseks Eestis töötamiseks antud pikaajalise viisa alusel Eestis viibiv ja töötav välismaalane,“.

**§ 7. Töötuskindlustuse seaduse § 35 täiendamine**

Töötuskindlustuse seaduse§ 35 lõike 4 punkti 2 täiendatakse pärast sõnu „-õiguse andmed“ sõnadega „, lühiajaliseks Eestis töötamiseks antud pikaajalise viisa andmed“.

**§ 8. Töövõimetoetuse seaduse täiendamine**

Töövõimetoetuse seaduses tehakse järgmised täiendused:

**1)** paragrahvi 2 lõiget 1 täiendatakse punktiga 21 järgmises sõnastuses:

„21) lühiajaliseks Eestis töötamiseks antud pikaajalise viisa alusel Eestis viibiv ja töötav välismaalane;“;

**2)** paragrahvi 12 täiendatakse lõikega 21järgmises sõnastuses:

„(21) Lühiajaliseks Eestis töötamiseks antud pikaajalise viisa alusel Eestis viibival ja töötaval välismaalasel on õigus töövõimetoetusele, kui ta töötab töölepingu alusel või töövõtulepingu, käsunduslepingu või teenuse osutamiseks sõlmitud muu võlaõigusliku lepingu alusel.“.

**§ 9.** **Seaduse jõustumine**

Käesolev seadus jõustub 2026. aasta 22. mail.

Lauri Hussar

Riigikogu esimees

Tallinn, ……………… 2025

Algatab Vabariigi Valitsus ……………… 2025